ΚΑΝΟΝΙΣΜΟΣ (ΕΚ) αριθ. 377/2000 ΤΟΥ ΣΥΜΒΟΥΛΙΟΥ

της 14ης Φεβρουαρίου 2000

περί θεσπίσεως αυτόνομων και μεταβατικών μέτρων σχετικά με την εισαγωγή ορισμένων μεταποιημένων γεωργικών προϊόντων, καταγωγής Πολωνίας και Βουλγαρίας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,

την πρόταση της Επιτροπής,

Εκτιμώντας τα ακόλουθα:

(1) Ο κανονισμός (ΕΚ) αριθ. 27/1999 του Συμβουλίου(1) εκδόθηκε εν αναμονή της ενάρξεως ισχύος των πρωτοκόλλων προσαρμογής, και ιδίως του μέρους που αφορά το πρωτόκολλο αριθ. 3 της αντίστοιχης ευρωπαϊκής συμφωνίας που έχει συναφθεί με την εκάστοτε χώρα της κεντρικής και ανατολικής ευρώπης.

(2) Η διεκπεραίωση των διαδικασιών για την επίσημη έγκριση των πρωτοκόλλων προσαρμογής περί ρυθμίσεως των εμπορικών πτυχών των ευρωπαϊκών συμφωνιών με την Πολωνία και τη Βουλγαρία, δεν έχουν συμπληρωθεί εγκαίρως ώστε τα πρωτόκολλα να αρχίσουν να ισχύουν την 1η Ιανουαρίου 2000. Είναι συνεπώς ανάγκη να προβλεφθεί παράταση των υπέρ της Πολωνίας και της Βουλγαρίας παραχωρήσεων, σε αυτόνομη βάση, μέχρι τις 31 Δεκεμβρίου 2000.

(3) Τα προβλεπόμενα μέτρα, σε περίπτωση αναστολής του παρόντος κανονισμού, θα πρέπει να θεσπιστούν σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(2).

(4) Ο κανονισμός (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως του κοινοτικού τελωνειακού κώδικα(3), κωδικοποιεί τις διατάξεις διαχείρισης των δασμολογικών ποσοστώσεων που προβλέπεταιται να χρησιμοποιηθούν κατά χρονολογική σειρά των ημερομηνιών αποδοχής των δηλώσεων θέσης σε ελεύθερη κυκλοφορία.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Από την 1η Ιανουαρίου μέχρι τις 31 Δεκεμβρίου 2000, για τα εμπορεύματα, καταγωγής Πολωνίας και Βουλγαρίας, που απαριθμούνται αντιστοίχως στο παράρτημα Ι και ΙΙ του παρόντος κανονισμού, χορηγούνται παραχωρήσεις, σύμφωνα με τους όρους που περιγράφονται στα εν λόγω παραρτήματα. Τα βασικά ποσά που πρέπει να λαμβάνονται υπόψη για τον υπολογισμό των μειωμένων γεωργικών συνιστωσών και των πρόσθετων δασμών που επιβάλλονται στις εισαγωγές από τις χώρες αυτές προς την Κοινότητα, αναγράφονται στον πίνακα 3 των αντίστοιχων παραρτημάτων.

Άρθρο 2

Σύμφωνα με τη διαδικασία του άρθρου 3 παράγραφος του παρόντος κανονισμού, η Επιτροπή έχει τη δυνατότητα να αναστείλει την εφαρμογή των μέτρων που προβλέπονται στο άρθρο 1, εάν η Πολωνία ή η Βουλγαρία παύσουν να εφαρμόζουν τα αμοιβαία μέτρα υπέρ της Κοινότητας.

Άρθρο 3

1. Η Επιτροπή επικουρείται από την επιτροπή που αναφέρεται στο άρθρο 15 του κανονισμού (ΕΚ) αριθ. 3448/934 του Συμβουλίου (η οποία εφεξής αποκαλείται "επιτροπή")(4).

2. Στις περιπτώσεις που γίνεται αναφορά στην παρούσα παράγραφο, εφαρμόζεται η διαδικασία που προβλέπεται στα άρθρα 4 και 7 της απόφασης 1999/468/ΕΚ.

Η περίοδος που προβλέπεται στο άρθρο 4 παράγραφος 3 της απόφασης 1999/468/ΕΚ, ορίζεται σε ένα μήνα.

3. Η επιτροπή θεσπίζει τον εσωτερικό της κανονισμό.

Άρθρο 4

1. Οι παραχωρήσεις που αφορούν το εμπόριο μεταποιημένων γεωργικών προϊόντων και που προβλέπονται στα πρωτόκολλα προσαρμογής τα οποία συναφθεί με τα αναφερόμενα στο άρθρο 1 κράτη, αντικαθιστούν τις προβλεπόμενες στα αντίστοιχα παραρτήματα του παρόντος κανονισμού:

α) από την 1η Ιανουαρίου 2000, εάν το πρωτόκολλο προσαρμογής ευρίσκεται ήδη σε ισχύ κατά την ημερομηνία αυτή ή

β) από την ημερομηνία ενάρξεως ισχύος του πρωτοκόλλου προσαρμογής, εάν αυτό αρχίσει να ισχύει μετά την 1η Ιανουαρίου 2000.

2. Οι λεπτομέρειες εφαρμογής των μέτρων που προβλέπονται στον παρόντα κανονισμό, εφαρμόζονται επίσης και για τα αντίστοιχα μέτρα τα οποία προβλέπονται στα αντίστοιχα πρωτόκολλα προσαρμογής.

Άρθρο 5

Η διαχείριση των ποσοστώσεων που αναφέρονται στον πίνακα 1 των παραρτημάτων του παρόντος κανονισμού γίνεται από την Επιτροπή, σύμφωνα με τις διατάξεις των άρθρων 308α έως 308γ του κανονισμού (ΕΟΚ) αριθ. 2454/93.

Άρθρο 6

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός εφαρμόζεται από την 1η Ιανουαρίου 2000.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 14 Φεβρουαρίου 2000.

Για το Συμβούλιο

Ο Πρόεδρος

J. GAMA

(1) Κανονισμός (ΕΚ) αριθ. 27/1999 του Συμβουλίου, της 21ης Δεκεμβρίου 1998, περί θεσπίσεως αυτόνομων και μεταβατικών μέτρων που αφορούν τις συμφωνίες προτιμησιακών συναλλαγών με την Πολωνία, την Ουγγαρία, τη Σλοβακία, την Τσεχική Δημοκρατία, τη Ρουμανία και τη Βουλγαρία για ορισμένα μεταποιημένα γεωργικά προϊόντα (ΕΕ L 5 της 9.1.1999, σ. 7).

(2) ΕΕ L 184 της 17.7.1999, σ. 23.

(3) ΕΕ L 253 της 11.10.1993, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 1662/1999 (ΕΕ L 197 της 19.11.1999, σ. 25).

(4) ΕΕ L 318 της 20.12.1993, σ. 18· κανονισμός όπως τροποποιήθηκε τελευταία από τον κανονισμό (ΕΚ) αριθ. 2491/1998 (ΕΕ L 309 της 19.11.1998, σ. 28).

ΠΑΡΑΡΤΗΜΑ Ι

ΠΟΛΩΝΙΑ

ΠΙΝΑΚΑΣ 1

Ποσοστώσεις για τις εισαγωγές εμπορευμάτων καταγωγής Πολωνίας, οι οποίες ανοίχτηκαν για το 2000

>ΘΕΣΗ ΠΙΝΑΚΑ>

ΠΙΝΑΚΑΣ 2

Εισαγωγικοί δασμοί, οι οποίοι επιβάλλονται στα εμπορεύματα καταγωγής Πολωνίας, για το 2000

>ΘΕΣΗ ΠΙΝΑΚΑ>

ΠΙΝΑΚΑΣ 3

Βασικά ποσά που πρέπει να λαμβάνονται υπόψη κατά τον υπολογισμό των μειωμένων γεωργικών συνιστωσών και των πρόσθετων δασμών που επιβάλλονται στις εισαγωγές στην Κοινότητα εμπορευμάτων που απαριθμούνται στον πίνακα 1

>ΘΕΣΗ ΠΙΝΑΚΑ>

ΠΑΡΑΡΤΗΜΑ II

ΒΟΥΛΓΑΡΙΑ

ΠΙΝΑΚΑΣ 1

Ποσοστώσεις για τις εισαγωγές εμπορευμάτων καταγωγής Βουλγαρίας, οι οποίες ανοίχτηκαν για το 2000

>ΘΕΣΗ ΠΙΝΑΚΑ>

ΠΙΝΑΚΑ 2

Εισαγωγικοί δασμοί οι οποίοι επιβάλλονται στα εμπορεύματα καταγωγής Πολωνίας για το 2000

>ΘΕΣΗ ΠΙΝΑΚΑ>

ΠΙΝΑΚΑΣ 3

Βασικά ποσά που πρέπει να λαμβάνονται υπόψη κατά τον υπολογισμό των μειωμένων γεωργικών συνιστωσών και των πρόσθετων δασμών που επιβάλλονται στις εισαγωγές στην Κοινότητα εμποορευμάτων που απαριθμούνται στον πίνακα 1

>ΘΕΣΗ ΠΙΝΑΚΑ>